The Shamen

The Shamen buvo elektroninės šokių muzikos grupė iš Škotijos, susikūrusi 1986 m. Pradėje kaip indie rock žanro atstovai, grupė vėliau išgarsėjo vienu reikšmingiausiu techno muzikos albumų „En Tact“ 1990 m., o populiarumo pasiekė su 1992 m. albumu „Boss Drum“ ir hitu „Ebenezeer Goode“. Tolydžio krentant populiarumui grupė baigė veiklą 1999 m.

 Nariai 
 Colin Angus – vokalas, ritmo gitara;
 Will Sinnott – ritmo programavimas, gitara (iki 1991 m.);
 Mr C (tikr. Richard West) – vokalas (nuo 1991 m.);
 Plavka (tikr. Plavka Lonich) – vokalas (1989–1990);
 Jhelisa Anderson – vokalas (1991–1993);
 VWJ (tikr. Victoria Wilson James) – vokalas (nuo 1995 m.);

 Istorija 

 1985–1989: Nuo indie rock iki techno 
The Shamen susikūrė 1986 m. Aberdine Škotijoje kaip indie rock grupė. Pradinę grupės sudėtį sudarė Colin Angus, Peter Stephenson, Keith McKenzie ir Derek McKenzie. 1987 m. grupė išleidžia psichodelinio roko debiutinį albumą „Drop“. Pradėjus Colin Angus domėtis tuo metu atsiradusiu Acid House stiliumi, iš grupės pasitraukė Derek McKenzie, jį pakeitė Will Sinnott, kuris pakreipė grupės kūrybą techno stiliaus linkme. 1988 m. grupė intensyviai koncertavo D. Britanijos klubuose. Tuo metu grupę paliko Peter Stephenson, Keith McKenzie ir The Shamen galutinai persiformavo į Acid House duetą, bei persikelia į Londoną. 1989 m. pasirodo albumas „In Gorbachev We Trust“, kuriame grupė sumaišo roką su techno. 1989 m. grupė surengia turą po D. Britanijos klubus, kurio metu pasirašo leidybinį kontraktą su nepriklausoma įrašų kompanija One Little Indian.

 1990–1994: Populiarumo viršūnėje 
1990 m. išleidžiamas albumas „En Tact“ (JK – 31 vieta), kurio D. Britanijoje parduodama daugiau nei 100 000 kopijų. Albumo hitas „Pro>gen“ tampa tikru naujosios šokių muzikos simboliu. 1991 m. grupė perdirba albumą JAV leidimui įtraukdami į procesą žinomų dj kaip William Orbit ir kt. tarp jų ir būsimą grupės narį Mr. C (tikr. Richard West), bei vokalistę Plavka Lonich (vėliau išgarsėjusią su Jam & Spun). JAV „En Tact“ leidimas laikomas vienu iš pačių reikšmingiausių techno/rave kultūros muzikos albumų. Be istorinės reikšmės albumas pasižymi aukšta kūrybine verte. „Move Any Mountain“ ir „Make It Mine“ dainos tampa didžiuliais klubiniais hitais. „Omega Amigo“ laikoma viena iš pirmųjų ambient pavyzdžių. Paminėtinos klasika virtusios "Hyperreal“ (pirmas The Shamen D. Britanijos top40 hitas) ir „Possible Worlds“.

1991 m. filmuojant „Pro>gen“ perdirbinio, pavadinto „Move Any Mountain“, vaizdo klipą Will Sinnott nuskęsta gegužės 23 d. Tenerifės saloje. Jį duete pakeičia Mr C.

1992 m. The Shamen gryžta į scena jau kaip eurodance grupė su kviestine vokaliste Jhelisa Anderson. Daina „Ebenezeer Goode“ sukelia skandalą dėl priedainio, kuris daugelio palaikomas kaip netiesioginis ecstasy narkotiko šlovinimas. „Ebenezeer Goode“ tampa vieninteliu The Shamen hitu Nr.1, bei perkamiausiu 1992 m. D. Britanijos singlu (singlas dėl skandalo buvo ribotai platinamas kitose šalyse).
Albumas „Boss Drum“ (JK – 3 vieta) parduodamas pasaulyje daugiau nei 1 mln. kopijų tiražu. Tipiški jo pavyzdžiai kaip hitai „Boss drum“, „L.S.I.“, „Phorever People“, „Comin' On“ atnešė grupei populiarumą, bet kartu reiškė ir žymią muzikinės vertės degradaciją nuo „En Tact“ kūrinių, bei posūkį nuo techno/rave stiliaus prie supaprastinto 1990 -ųjų eurodance.

 1994–1999: Kūrybinis nuopolis ir iširimas 
1995 m. grupė išleidžia albumą „Axis Mutatis“ (JK – 27 vieta), su nauja vokaliste VWJ (Victoria Wilson James). Tačiau šokių muzikos scenoje, tuo metu dominuotoje The Prodigy ir The Chemical Brothers, The Shamen eurodance, replikuojantis 1990 – ųjų pradžios šokių muziką pasirodo atsilikęs ir neaktualus. Nors geriausios albumo dainos kaip „Destination Eschaton“, „MK2A“ dar rodo The Shamen talentą, tačiau jaučiama, kad grupė jį praranda nebegrįžtamai.

„Axis Mutatis“ komercinė nesėkmė sukėlė įrašų kompanijos nepasitenkinimą. Grupė, norėdama atsikratyti sutarties greitai 1996 m. įrašo albumą „Hempton Manor“. Tai klubinės techno muzikos ritmingų kompozicijų rinkinys. Geriausias kūrinys „Indica“ galėtų būti vertinamas kaip klubinio hito etalonas, tačiau grupė visiškai praranda sąsajas siejančias su muzikine kūryba.

1998 m. grupė išleidžia nevykusį bandymą grįžti prie muzikos, albumą „UV“, po kurio baigia veiklą.

2009 m. One Little Indian išleidžia The Shamen klasikinių hitų rinkinį „Collection“.

 Studijiniai albumai 
 1986: Drop
 1989: In Gorbachev We Trust
 1990: En Tact
 1992: Boss Drum
 1995: Axis Mutatis
 1998: UV

 Nuorodos 
 The Shamen Nemeton 

Kategorija:Elektroninės muzikos atlikėjai
Kategorija:Anglijos elektroninės muzikos atlikėjai
Kategorija:Šokių muzikos atlikėjai